Miriam Dalli u Clyde Caruana jieħdu l-ġurament Ħadu l-ġurament tal-ħatra bħala deputati tal-Parlament Miriam Dalli u Clyde Caruana. Huma ġew 'co-opted' mill-Partit Laburista biex jieħdu post l-eks-Prim Ministru u Mexxej Laburista Joseph Muscat u t-Tabib Etienne Grech rispettivament. Dalli kienet ilha mill-2014 isservi fil-Parlament Ewropew waqt li Caruana ilu mindu nħatar Prim Ministru Robert Abela jservi bħala Chief-of-Staff fl-Uffiċċju tal-Prim Ministru. Dalli u Caruana ħadu l-ġurament tal-ħatra qabel ġie ippreżentat il-baġit għas-sena d-dieħla.